Predsjednica Roberta Metsola Videozapis: 24. siječnja 2022. 
Međunarodni dan sjećanja na holokaust Prikazivanje: 26. siječnja 2022. 
Komemoracija povodom Međunarodnog dana sjećanja 2022. 

Europski židovski kongres 


27. siječnja prije 95 godina Cipora Feivlovich rođena je u selu u današnjoj 
Rumunjskoj. Imala je sretno djetinjstvo, no sve se promijenilo kad je, kao i drugi 
učenici iz njezina razreda, izbačena iz škole s 14 godina. Njezin zločin? Bila je 


Židovka. 


Naredne godine obilježio je strah dok su uvođeni dodatni zakoni protiv židovske 
zajednice. Cipora i njezina obitelj skrivali su se. Strah je zatim pojačala teška 


brutalnost kad su 1944. poslani u Auschwitz. 


Cipora je jedna od rijetkih koji su preživjeli, dok je njezina obitelj među 


milijunima koji su nemilosrdno ubijeni iza tih zloglasnih željeznih vrata. 


Prošlo je 77 godina od oslobođenja koncentracijskog logora Auschwitz-Birkenau, 


a sjećanje na strahote holokausta i danas je izrazito važno. 


Unatoč desetljećima napora, još nismo učinili dovoljno da suzbijemo 


diskriminaciju i iskorijenimo antisemitizam. 


Strah je još prisutan jer je antisemitizam još prisutan, a temeljno pravo na život 
bez diskriminacije na temelju roda, rase, etničke pripadnosti i seksualne 
orijentacije svakodnevno je ugroženo. Prečesto slušamo o napadima ili 


planiranim napadima na sinagoge. Previše ljudi živi u strahu. 

Zadnjih godina množe se antisemitske teorije zavjere. Dezinformacije i nasilje 


nad zajednicama bez problema s interneta prelaze u stvarni svijet. 


Strah je prisutan jer prijetnja još postoji. 


I to je naš zajednički neuspjeh. 


Moramo učiniti više kako bi se svi građani Europe osjećali sigurno. Svatko mora 


imati slobodu da vjeruje u što god želi i bude tko god želi. To je bit naše Europe. 


Naša generacija ima svetu dužnost prenijeti povijesne lekcije i podsjećati mladež 
koliko je nisko ljudski rod nekoć pao. Trenutak kad prestanemo govoriti o 


holokaustu trenutak je kad će sjećanja na te strahote izblijedjeti. 


»Nemojte prestati govoriti o holokaustu jer ako ne razgovaramo o tome, nakon 
nas doći će rijeka poricatelja holokausta." To je Ciporina poruka nama. 27. 


siječnja obilježava se naša obveza da očuvamo sjećanje. 


To je naša zajednička odgovornost. 
Simone Veil, logorašica iz Auschwitza br. 78651, bila je prva predsjednica izravno 
izabranog Europskog parlamenta. Obveza Europskog parlamenta da očuva 


sjećanje je institucionalna, ali i vrlo osobna. 

Danas se prisjećamo strahota koje su počinjene nad Židovima i svim žrtvama 
holokausta i obilježavamo obljetnicu oslobođenja koncentracijskog logora 
Auschwitz. Oslobođenja koje je pokazalo da nada nije umrla. 

Europski parlament osuđivat će ponovni porast antisemitizma. 

Nastavit će promicati naše europske vrijednosti i temeljna ljudska prava kako bi 
okončao diskriminaciju. 

To je naš zajednički izazov. 

Nikad nećemo zaboraviti. 


Nastavit ćemo se boriti. 


To vam Europski parlament obećaje. 


